PISTILUM. Ovarium turbinatum, supra convexum. Styli 5 subulati, erecto - 
recurvuli, lutescentes, longitudine filamentorum. 
CAPSULA quinquelocidaris obconica. 
Habitat in Prom. bon. Spei. Floret aestate. 
Observ. Tempore Dillenii jam culta haec species in hortis frequenter occurrit, at saepe non 
bene agnita est. Nomen revera sat improprium , et folia minutissima, carnosula, 
incurvata, potius teretiuscula quam triquetra, non recte falcata vocari possunt. A 
praecedente omnino differt ramis foliisque gracilioribus, flores quoque sunt multo 
minores, sed Crataegi Oxyacanthae odorem similiter spirant. 
